|  |
| --- |
| REPUBLIKA HRVATSKAKRAPINSKO - ZAGORSKA ŽUPANIJAO P Ć I N A N O V I G O L U B O V E CNačelnik općine Novi Golubovec 35, 49 255 Novi Golubovectel/fax: 049/412-648OIB:61688552243 e-mail: opcina-novi-golubovec@kr.t-com.hr |

KLASA: 061-01/25-01/04

URBROJ: 2140-24-01-25-1

Novi Golubovec 13.10.2025.

Na temelju Pravilnika o dodjeli javnih priznanja Općine Novi Golubovec te članka 46. Statuta Općine Novi Golubovec («Službeni glasnik Krapinsko-zagorske županije broj 20/21), Općinski načelnik Općine Novi Golubovec raspisuje:

**JAVNI POZIV
za podnošenje prijedloga za dodjelu javnih priznanja Općine Novi Golubovec**

 **za 2025. godinu**

**I. Predmet javnog poziva**

Općina Novi Golubovec objavljuje javni poziv za podnošenje prijedloga kandidata za dodjelu javnih priznanja kojima se odaje priznanje fizičkim i pravnim osobama za osobite uspjehe i zasluge kojima se doprinosi razvoju i ugledu Općine, unapređenju pojedinih područja društvenog života te promicanju njezinih vrijednosti i interesa.

**II. Vrste javnih priznanja**

Sukladno članku 3. Pravilnika o dodjeli javnih priznanja Općine Novi Golubovec, dodjeljuju se:
- **Plaketa Općine Novi Golubovec** – za izuzetne zasluge i postignuća od trajnog značaja za Općinu,
- **Zahvalnica Općine Novi Golubovec** – za doprinos od posebnog značaja za pojedino područje društvenog života.
- **Povelja počasnog građanina Općine Novi Golubovec** – građaninu Republike Hrvatske ili strane države za osobite zasluge u razvoju i promicanju Općine.

**III. Pravo predlaganja kandidata**

Prijedloge za dodjelu javnih priznanja mogu podnijeti:

- općinski načelnik,
- članovi Općinskog vijeća,
- mjesni odbori,
- udruge, ustanove i trgovačka društva,
- druge pravne i fizičke osobe s prebivalištem, odnosno sjedištem na području Općine Novi Golubovec.

**IV. Sadržaj prijedloga**

Prijedlog mora sadržavati:

- osobne podatke kandidata (ime i prezime, odnosno naziv pravne osobe),
- životopis ili osnovne podatke o radu i djelovanju,
- detaljno obrazloženje prijedloga,
- dokumentaciju kojom se potkrepljuju razlozi za dodjelu priznanja,
- podatke o predlagatelju (ime, adresa, kontakt).

**V. Način i rok podnošenja prijedloga**

Prijedlozi se podnose u pisanom obliku najkasnije do 31. listopada 2025. godine na adresu:

Općina Novi Golubovec
Jedinstveni upravni odjel
Novi Golubovec 35, 49255 Novi Golubovec
s naznakom: „Prijedlog za dodjelu javnih priznanja – ne otvarati“

**VI. Postupak dodjele**

O dodjeli javnih priznanja odlučuje Općinsko vijeće Općine Novi Golubovec većinom glasova svih vijećnika.
Javna priznanja bit će svečano uručena povodom Dana Općine Novi Golubovec – 4. prosinca 2025. godine.

**VII. Dodatne informacije**

Nepotpuni i nepravodobni prijedlozi neće se razmatrati.
Dodatne informacije dostupne su u Jedinstvenom upravnom odjelu Općine Novi Golubovec, ili putem e-maila: opcina-novi-golubovec@kr.t-com.hr

 NAČELNIK OPĆINE

 Ivan Delija